শ্রীয়া শর্মা
‘কসৌটি জিন্দেগী কে’ ধারাবাহিকের স্নেহাকে নিশ্চয় অনেকেরই মনে আছে। এই ধারাবাহিকই তাঁকে শিশুশিল্পী হিসাবে খ্যাতির শীর্ষে পৌঁছে দিয়েছিল। তাঁর নাম শ্রীয়া শর্মা। তবে স্নেহা নামেই তিনি বেশি পরিচিতি পেয়েছিলেন। মাত্র তিন বছর বয়সেই অভিনয় জগতে নিজের পা রেখেছিলেন শ্রীয়া। ‘কসৌটি জিন্দেগী কি’র পরে একে একে ‘ঝুট বোলে কাউয়া কাটে’, ‘গুমরাহ্: এন্ড অব ইনোসেন্স (সিজন ৩)’, ‘কেয়া আপ পাঁচভি পাস সে ফেল হ্যায়’, ‘বুগি উগি’-তে তাঁকে দেখা গিয়েছে। 

শ্রীয়ার জন্ম হয় ১৯৯৭ সালের ৯ সেপ্টেম্বর। শিশুশিল্পী হিসাবে তিনি বেশকিছু সিনেমাতেও অভিনয় করেছেন। এগুলির মধ্যে উল্লেখযোগ্য হল ‘বেনাম’, ‘লাগা চুনরি মে দাগ’, ‘থোড়া প্যায়ার থোড়া ম্যাজিক’, ‘নক আউট’, ‘চিল্লার পার্টি’। এছাড়াও বেশকিছু তামিল, তেলুগু ও কন্নড় ছবিতেও অভিনয় করেছেন শ্রীয়া। 
আরও পড়ুন 
ছোটবেলার জনপ্রিয় মুখগুলি আজ যেমন দেখতে... 
চিনতে পারছেন এই শিশুটি কে?

শ্রীয়ার বাবা বিকাশ শর্মা পেশায় ইঞ্জিনিয়ার এবং মা একজন ডায়েটিশিয়ান। বর্তমানে শ্রীয়া মডেলিং করেন। অভিনয় জগতে  শ্রীয়া প্রায় ১৫ বছর অতিক্রম করে ফেলেছেন। শিশুশিল্পী হিসাবে তিনি বেশ কয়েকটি অ্যাওয়ার্ডও জিতেছেন। এর মধ্যে ‘কসৌটি জিন্দেগী কে’ ধারাবাহিকের জন্য ২০০৪ সালে প্রিয় শিশুশিল্পীর ক্যাটেগরিতে স্টার পরিবার পুরস্কার এবং ইন্ডিয়ান  টেলিভিশন অ্যাকাদেমি পুরস্কার পেয়েছিলেন। ২০১১ সালে ‘চিল্লার পার্টি’ ছবির জন্য ‘ন্যাশনাল ফিল্ম অ্যাওয়ার্ড ফর বেস্ট চাইল্ড আর্টিস্ট’এর পুরস্কারও জিতেছিলেন।